KOMISIJOS ATASKAITA DĖL KOMITETŲ DARBO 2011 M. /* COM/2012/0685 final */





KOMISIJOS ATASKAITA DĖL KOMITETŲ DARBO 2011 M. Pagal Reglamento (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai[1], (toliau – Reglamentas dėl komiteto procedūros) 10 straipsnio 2 dalį Komisija teikia metinę komitetų darbo 2011 m. ataskaitą. Šioje ataskaitoje pateikiama komiteto procedūros sistemos pokyčių 2011 m. apžvalga ir komitetų veiklos santrauka. Prie ataskaitos pridedamas tarnybų darbinis dokumentas, kuriame pateikiama išsami atskirų komitetų veiklos statistika. 1. Komiteto procedūros sistemos pokyčių 2011 m. apžvalga Reglamentą dėl komiteto procedūros Europos Parlamentas ir Taryba priėmė 2011 m. vasario 16 d., jis įsigaliojo 2011 m. kovo 1 d. Šiuo reglamentu panaikintas 1999 m. Sprendimas dėl komiteto procedūros[2] ir tame sprendime išdėstytos procedūros pakeistos tik 2 procedūromis (patariamąja ir nagrinėjimo). 1.1. Naujos komiteto procedūros Pagal Reglamento dėl komiteto procedūros 2 straipsnį nagrinėjimo procedūra taikoma visų pirma i) bendrojo pobūdžio priemonėms ir ii) priemonėms, kurios gali turėti didelį poveikį (pvz., mokesčių arba ES žemės ūkio politikos srityje), o patariamoji procedūra paprastai taikoma visoms kitoms įgyvendinimo priemonėms. 1.1.1. Nagrinėjimo procedūra (Reglamento dėl komiteto procedūros 5 straipsnis) Kai pagrindiniame teisės akte nurodyta nagrinėjimo procedūra, komitetas pateikia nuomonę dėl įgyvendinimo akto projekto kvalifikuota balsų dauguma: · jeigu kvalifikuota balsų dauguma įgyvendinimo akto projektui pritariama (palanki nuomonė), Komisija jį priima; · jeigu kvalifikuota balsų dauguma įgyvendinimo akto projektui nepritariama (nepalanki nuomonė), Komisija negali jo priimti[3]. Tokiais atvejais Komisija gali: 1) visiškai atsiimti įgyvendinimo akto projektą, jeigu jis nelaikomas būtinu; 2) jeigu jis laikomas būtinu, per du mėnesius nuo nepalankios nuomonės pateikimo iš dalies pakeisti įgyvendinimo akto projektą ir pateikti peržiūrėtą versiją (tam pačiam) komitetui arba 3) jeigu jis laikomas būtinu, per vieną mėnesį nuo nepalankios nuomonės pateikimo pateikti tą patį projektą apeliaciniam komitetui (žr. toliau). · Jeigu kvalifikuotos balsų daugumos nėra nei už, nei prieš įgyvendinimo akto projektą (nėra nuomonės), Komisija gali priimti įgyvendinimo akto projektą, jį atsiimti arba iš dalies pakeisti ir vėl pateikti (tam pačiam) komitetui. Tačiau yra tam tikri atvejai, kai Komisija negali priimti įgyvendinimo akto projekto[4]: 1) jeigu jis susijęs su šiomis jautriomis sritimis: mokesčiais, finansinėmis paslaugomis, sveikatos apsauga, žmonių saugos arba gyvūnų ar augalų apsaugos užtikrinimu arba galutinėmis daugiašalėmis apsaugos priemonėmis, arba 2) jeigu pagrindiniame teisės akte numatyta, kad tuo atveju, jei nuomonė nepateikiama, įgyvendinimo akto projektas negali būti priimtas, arba 3) jeigu jam prieštaraujama paprastąja komitetą sudarančių narių balsų dauguma. Šiais trim atvejais Komisija gali imtis tų pačių veiksmų, kaip ir sulaukusi nepalankios nuomonės. 1.1.2. Patariamoji procedūra (Reglamento dėl komiteto procedūros 4 straipsnis) Pagal patariamąją procedūrą, jei būtina, komitetas nuomonę dėl įgyvendinimo akto projekto pateikia paprastąja jį sudarančių narių balsų dauguma. Pagal patariamąją procedūrą komiteto nuomonė nėra teisiškai privaloma, tačiau prieš priimdama sprendimą dėl įgyvendinimo akto projekto Komisija turi kuo labiau atsižvelgti į išvadas, padarytas per komiteto diskusijas, ir pateiktą nuomonę. 1.1.3. Nedelsiant taikytini įgyvendinimo aktai (vadinamoji skubos procedūra) Pagal Reglamentą dėl komiteto procedūros pagrindiniame teisės akte gali būti numatoma galimybė Komisijai priimti įgyvendinimo aktus, kurie dėl skubos priežasčių turi būti pradėti taikyti nedelsiant. Ši vadinamoji skubos procedūra yra ne atskira komiteto procedūra, o nagrinėjimo ar patariamosios procedūros variantas. Pagal skubos procedūrą Komisija, prieš tai nepasikonsultavusi su komitetu, gali priimti įgyvendinimo aktą, kuris taikytinas nedelsiant ir kuris paprastai galioja ne ilgiau kaip šešis mėnesius. Tik po priėmimo (ne vėliau kaip per 14 dienų po priėmimo) Komisija pateikia priimtą aktą atitinkamam komitetui, kad pagal atitinkamą komiteto procedūrą (patariamąją arba nagrinėjimo) gautų jo nuomonę. Nagrinėjimo procedūros atveju, jei komitetas pateikia nepalankią nuomonę, Komisija turi nedelsdama panaikinti atitinkamą įgyvendinimo aktą. 1.2. Nuorodos į ankstesnes komiteto procedūras Siekiant sklandžiai pereiti nuo Sprendime dėl komiteto procedūros nustatytos tvarkos prie naujos tvarkos, Reglamente dėl komiteto procedūros nustatytas automatiškas senų procedūrų pritaikymas prie naujų procedūrų (13 straipsnis). Taigi visos nuorodos į Sprendime dėl komiteto procedūros nustatytas procedūras (patariamąją, valdymo, reguliavimo ir apsaugos) laikytinos nuorodomis į atitinkamas reglamente nustatytas procedūras (nuo 2011 m. kovo 1 d. buvusi patariamoji procedūra tapo nauja patariamąja procedūra, buvusios valdymo ir reguliavimo procedūros tapo nagrinėjimo procedūra, o buvusi apsaugos procedūra tapo skubos procedūra). Vienintelė išimtis – reguliavimo procedūra su tikrinimu. Ši procedūra (pagal Sprendimo dėl komiteto procedūros 5a straipsnį) toliau laikinai taikoma pagrindiniams teisės aktams, kuriuose ji minima, kol tie teisės aktai nebus oficialiai iš dalies pakeisti ir pritaikyti pagal Lisabonos sutartį. Todėl nuo 2011 m. kovo 1 d. pagal komiteto procedūrą veikiantys komitetai dirbo pagal Reglamente dėl komiteto procedūros išdėstytas procedūras: patariamąją (Reglamento dėl komiteto procedūros 4 straipsnis) ir nagrinėjimo (Reglamento dėl komiteto procedūros 5 straipsnis), taip pat pagal reguliavimo procedūrą su tikrinimu, nustatytą senojo Sprendimo dėl komiteto procedūros 5a straipsnyje. 1.3. Apeliacinio komiteto vaidmuo Kaip nagrinėjimo procedūros dalis, Reglamentu dėl komiteto procedūros nustatytas kontrolės mechanizmas apima galimybę kreiptis į apeliacinį komitetą. Apeliacinis komitetas taip pat yra pagal komiteto procedūrą veikiantis komitetas, t. y. jį sudaro valstybių narių atstovai, jam pirmininkauja Komisija ir jis taiko tas pačias balsavimo taisykles (kvalifikuotosios daugumos). Tačiau, skirtingai negu kiti pagal komiteto procedūrą veikiantys komitetai, jis nėra nuolatinis – šis komitetas yra procedūrinė priemonė, kuri valstybėms narėms suteikia antro svarstymo dalyvaujant aukštesnio lygmens atstovams galimybę. Balsavimo apeliaciniame komitete padariniai yra šie: 1) jeigu pateikiama palanki nuomonė, Komisija priima įgyvendinimo aktą; 2) jeigu nuomonė nepateikiama, Komisija gali priimti aktą[5]; 3) jeigu pateikiama nepalanki nuomonė, Komisija negali priimti akto. 1.4. Parlamento ir Tarybos vaidmuo Abu teisės aktų leidėjai apie komitetų darbą turi būti nuolat tinkamai informuojamos per Komitetų procedūrų registrą, kuris pritaikytas prie naujų procedūrų. Reglamento dėl komiteto procedūros 10 straipsnyje konkrečiai nurodyta, kurie dokumentai turi būti išsiunčiami Europos Parlamentui ir Tarybai tuo pačiu metu, kaip ir komitetų nariams. Parlamentas ir Taryba turi įgyvendinimo aktų projektų, priimtų remiantis pagal bendro sprendimo procedūrą priimtais teisės aktais, tikrinimo teisę. Taigi bet kuriame procedūros etape jie gali nurodyti Komisijai, kad projektas viršija pagal pagrindinį teisės aktą suteiktus įgyvendinimo įgaliojimus. Tokiu atveju Komisija turi peržiūrėti projektą ir pranešti Parlamentui ir Tarybai, ar ji ketina toliau teikti, iš dalies keisti, ar atsiimti tą projektą (Reglamento dėl komiteto procedūros 11 straipsnis). 1.5. Naujos standartinės komitetų darbo tvarkos taisyklės Reglamente dėl komiteto procedūros nustatyta, kad Komisija parengia standartines darbo tvarkos taisykles (9 straipsnis). 2011 m. liepos 8 d. Komisija priėmė naujas Standartines komitetų darbo tvarkos taisykles[6]. Atsižvelgdami į jas, komitetai paprastąja juos sudarančių narių balsų dauguma, remdamiesi komiteto pirmininko pasiūlymu, priima savo darbo tvarkos taisykles. Prireikus veikiantys komitetai turi pritaikyti savo darbo tvarkos taisykles prie naujų standartinių taisyklių. 2. Veiklos apžvalga 2.1. Komitetų ir posėdžių skaičius Svarbu atskirti pagal komiteto procedūrą veikiančius komitetus ir kitus darinius, visų pirma pačios Komisijos sudarytas ekspertų grupes. Šios grupės teikia ekspertines žinias Komisijai, kai ji formuoja ir įgyvendina politiką[7], o pagal komiteto procedūrą veikiantys komitetai padeda Komisijai vykdyti pagrindiniais teisės aktais jai suteiktus įgyvendinimo įgaliojimus. Ši ataskaita skirta tik pagal komiteto procedūrą veikiančių komitetų veiklai apžvelgti. Pagal komiteto procedūrą veikiančių komitetų skaičius nustatytas 2011 m. gruodžio 31 d. pagal veiklos sektorius (žr. I lentelę). Palyginimui taip pat pateikti ankstesnių metų duomenys (2010 m. gruodžio 31 d. duomenys). I LENTELĖ. Bendras komitetų skaičius (2011 m.) Politikos sritis || 2010 m. || 2011 m. Žemės ūkis ir kaimo plėtra (AGRI) || 14 || 14 Kovos su sukčiavimu tarnyba (OLAF) || 1 || 1 Biudžetas (BUDG) || 2 || 2 Klimato politika (CLIMA) || 4 || 4 Komunikacija (COMM) || 1 || 1 Vystymasis ir bendradarbiavimas – EuropeAid (DEVCO) || 6 || 6 Ekonomika ir finansų reikalai (ECFIN) || 1 || 1 Švietimas ir kultūra (EAC) || 7 || 7 Užimtumas, socialiniai reikalai ir įtrauktis (EMPL) || 4 || 4 Energetika (ENER) || 14 || 15 Plėtra (ELARG) || 4 || 4 Įmonės ir pramonė (ENTR) || 30 || 31 Aplinka (ENV) || 32 || 30 Užsienio politikos priemonių tarnyba (FPI) || 4 || 4 Sveikata ir vartotojų reikalai (SANCO) || 22 || 24 Vidaus reikalai (HOME) || 10 || 11 Humanitarinė pagalba ir civilinė sauga (ECHO) || 2 || 2 Informatika (DIGIT) || 1 || 1 Informacinė visuomenė ir žiniasklaida (INFSO) || 6 || 7 Vidaus rinka (MARKT) || 13 || 13 Teisingumas (JUST) || 13 || 13 Jūrų reikalai ir žuvininkystė (MARE) || 4 || 5 Mobilumas ir transportas (MOVE) || 29 || 29 Regioninė politika (REGIO) || 1 || 1 Moksliniai tyrimai (RTD) || 6 || 6 Generalinis sekretoriatas (SG) || 0 || 2* Statistika (ESTAT) || 8 || 8 Mokesčių ir muitų sąjunga (TAXUD) || 10 || 11 Prekyba (TRADE) || 10 || 11 IŠ VISO: || 259 || 268 * Įskaitant apeliacinį komitetą (Komitetų procedūrų registro reikmėms apeliacinis komitetas registruojamas kaip komitetas, už kurį atsakingas Generalinis sekretoriatas; praktiškai jį valdo visos susijusios tarnybos). 2011 m. pagal komiteto procedūrą veikiančius komitetus paprastai buvo galima klasifikuoti pagal procedūros, kurios pagrindu jie veikė (patariamoji procedūra, nagrinėjimo procedūra, reguliavimo procedūra su tikrinimu – žr. II lentelę), rūšį. Kai kurie komitetai veikė pagal kelias procedūras, todėl jie atskirti nuo pagal vieną procedūrą veikiančių komitetų. II LENTELĖ. Komitetų skaičius pagal procedūrą (2011 m.) || Procedūros rūšis || Patariamoji || Nagrinėjimo || Reguliavimo su tikrinimu || Komitetas, veikiantis pagal kelias procedūras || IŠ VISO AGRI || || 11 || || 3 || 14 BUDG || 1 || 1 || || || 2 CLIMA || || || || 4 || 4 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || 1 || || 2 || 1 || 4 ENER || 1 || 8 || 1 || 5 || 14 ENTR || 7 || 4 || 5 || 15 || 31 ENV || || 5 || 4 || 21 || 30 ESTAT || || 2 || || 6 || 8 FPI || || 4 || || || 4 HOME || 1 || 4 || || 6 || 11 INFSO || || 3 || || 4 || 7 JUST || 2 || 1 || 4 || 6 || 13 MARE || || 5 || || || 5 MARKT || || 1 || 4 || 8 || 13 MOVE || 3 || 4 || 4 || 18 || 29 OLAF || || 1 || || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2* TAXUD || 1 || 9 || || 1 || 11 TRADE || 2 || 6 || || 3 || 11 IŠ VISO: || 23 || 99 || 25 || 121 || 268 * Įskaitant apeliacinį komitetą. Iš skaičių matyti, kad maždaug 37 proc. komitetų (99 iš 268) dirbo tik pagal nagrinėjimo procedūrą, ir vos 8 proc. komitetų (23 iš 268) – tik pagal patariamąją procedūrą. Vis dėlto dauguma komitetų (121 iš 268 arba 45 proc.) veikė pagal kelias procedūras. Iš politikos sektorių duomenų matyti, kad skirtinguose politikos sektoriuose veikiama pagal skirtingas procedūras. Komitetų skaičius nėra vienintelis komiteto procedūros lygmens veiklos rodiklis. 2011 m. surengtų posėdžių skaičius ir taikytų rašytinių procedūrų skaičius[8] rodo darbo intensyvumą apskritai, sektoriuose ir atskiruose komitetuose (III lentelė). III LENTELĖ. Posėdžių ir rašytinių procedūrų skaičius (2011 m.) || Komitetų skaičius || Posėdžiai || Rašytinės procedūros 2010 m. || 2011 m. || 2010 m. || 2011 m. AGRI || 14 || 148 || 142 || 1 || 3 BUDG || 2 || 4 || 4 || 0 || 0 CLIMA || 4 || 15 || 14 || 3 || 0 COMM || 1 || 2 || 1 || 3 || 4 DEVCO || 6 || 28 || 17 || 44 || 55 DIGIT || 1 || 1 || 2 || 0 || 0 EAC || 7 || 17 || 18 || 50 || 52 ECFIN || 1 || 1 || 0 || 0 || 0 ECHO || 2 || 5 || 5 || 29 || 12 ELARG || 4 || 5 || 8 || 15 || 12 EMPL || 4 || 4 || 3 || 10 || 9 ENER || 14 || 19 || 13 || 3 || 2 ENTR || 31 || 56 || 56 || 35 || 32 ENV || 30 || 48 || 41 || 18 || 16 ESTAT || 8 || 16 || 14 || 8 || 6 FPI || 4 || 5 || 4 || 2 || 3 HOME || 11 || 23 || 24 || 23 || 27 INFSO || 7 || 24 || 20 || 13 || 20 JUST || 13 || 6 || 6 || 16 || 15 MARE || 5 || 11 || 9 || 6 || 11 MARKT || 13 || 34 || 18 || 14 || 12 MOVE || 30 || 60 || 53 || 13 || 12 OLAF || 1 || 2 || 3 || 1 || 1 REGIO || 1 || 9 || 5 || 0 || 5 RTD || 6 || 60 || 61 || 174 || 201 SANCO || 24 || 131 || 146 || 278 || 314 SG || 2 || - || 6* || - || 1 TAXUD || 11 || 107 || 81 || 0 || 7 TRADE || 11 || 18 || 15 || 7 || 6 IŠ VISO: || 268 || 859 || 783 || 766 || 838 * Įskaitant 5 apeliacinio komiteto posėdžius. 2.2. Nuomonių ir įgyvendinimo aktų / priemonių skaičius Kaip ir ankstesnėse ataskaitose, šioje ataskaitoje nurodytas bendras komitetų pateiktų oficialių nuomonių ir jomis pagrįstų Komisijos priimtų įgyvendinimo aktų / priemonių skaičius[9]. Iš šių duomenų matyti konkretūs komitetų darbo rezultatai (žr. IV lentelę). 2011 m. komitetai pateikė iš viso 1 868 nuomones (2010 m. – 1 904); Komisija priėmė iš viso 1 788 įgyvendinimo aktus / priemones (2010 m. – 1 812). IV LENTELĖ. Priimtų nuomonių ir įgyvendinimo aktų / priemonių skaičius (2011 m.) || Nuomonės || Priimti aktai || Pagal reguliavimo procedūrą su tikrinimu priimtos priemonės AGRI || 271 || 271 || 1 BUDG || 1 || 1 || 0 CLIMA || 10 || 6 || 10 COMM || 6 || 5 || 0 DEVCO || 128 || 128 || 0 DIGIT || 1 || 1 || 0 EAC || 100 || 85 || 0 ECFIN || 0 || 0 || 0 ECHO || 15 || 16 || 0 ELARG || 58 || 58 || 0 EMPL || 11 || 3 || 0 ENER || 15 || 7 || 5 ENTR || 59 || 34 || 25 ENV || 55 || 14 || 35 ESTAT || 11 || 7 || 12 FPI || 2 || 1 || 0 HOME || 33 || 15 || 1 INFSO || 41 || 40 || 1 JUST || 14 || 4 || 0 MARE || 23 || 22 || 0 MARKT || 13 || 3 || 3 MOVE || 65 || 49 || 24 OLAF || 0 || 0 || 0 REGIO || 6 || 6 || 0 RTD || 206 || 200 || 0 SANCO || 625 || 574 || 46 SG || 9* || 1 || 0 TAXUD || 84 || 69 || 0 TRADE || 6 || 5 || 0 IŠ VISO: || 1 868 || 1 625 || 163 * Įskaitant 8 apeliacinio komiteto pateiktas nuomones. 2.3. Apeliacinio komiteto posėdžiai 2011 m. kovo 29 d. apeliacinis komitetas surengė pirmą posėdį, kad priimtų savo darbo tvarkos taisykles[10] pagal Reglamento dėl komiteto procedūros 3 straipsnio 7 dalį. 2011 m. apeliacinis komitetas surengė keturis posėdžius ir aptarė iš viso aštuonis Komisijos pateiktus įgyvendinimo aktų projektus (sveikatos ir vartotojų reikalų srityje (SANCO)). Dviem atvejais apeliacinis komitetas pateikė palankią nuomonę, penkiais – nuomonės nepateikė, o vienu – pateikė nepalankią nuomonę. Penkiais atvejais, kuriais nuomonė nepateikta, Komisija nusprendė priimti įgyvendinimo aktus. 2.4. Reguliavimo procedūros su tikrinimu taikymas Kaip nurodyta 1.2 punkte, reguliavimo procedūrai su tikrinimu 2011 m. komiteto procedūros reforma įtakos neturėjo. Ši procedūra negali būti taikoma naujiems teisės aktams, tačiau nuorodų į ją tebėra keliuose taikomuose pagrindiniuose teisės aktuose ir ji tebebus taikoma pagal šiuos aktus, kol jie nebus oficialiai iš dalies pakeisti. 2011 m. pagal reguliavimo procedūrą su tikrinimu priimtų įgyvendinimo priemonių skaičius yra 163 (žr. IV lentelę). 2011 m. veto teise pasinaudota du kartus. – 2011 m. gegužės mėn. Taryba nepritarė Komisijos direktyvos, kuria iš dalies keičiama Europos Parlamento ir Tarybos direktyva 98/79/EB dėl in vitro diagnostikos medicinos prietaisų, projekto priėmimui. Priemonės projektas nebuvo priimtas. 2011 m. gruodžio 20 d. Komisija priėmė persvarstytą priemonę (OL L 341, 2011 12 22, p. 50). – 2011 m. spalio mėn. Taryba nepritarė Komisijos direktyvos, kuria iš dalies keičiamos Europos Parlamento ir Tarybos direktyvos 2009/43/EB nuostatos dėl su gynyba susijusių produktų sąrašo, projekto priėmimui. Priemonės projektas nebuvo priimtas. 2012 m. kovo 22 d. Komisija priėmė persvarstytą priemonę (OL L 85, 2012 3 24, p. 3). Galima palyginti – 2010 m. Europos Parlamentas teise vetuoti priemonių projektus pasinaudojo vieną kartą, o Taryba – du kartus. V LENTELĖ. Pagal reguliavimo procedūrą su tikrinimu priimtų įgyvendinimo priemonių skaičius (2011 m.) || Pagal reguliavimo procedūrą su tikrinimu priimtos priemonės || Atvejų, kai Europos Parlamentas paprieštaravo priemonių priėmimui pagal reguliavimo procedūrą su tikrinimu, skaičius || Atvejų, kai Taryba paprieštaravo priemonių priėmimui pagal reguliavimo procedūrą su tikrinimu, skaičius AGRI || 1 || 0 || 0 BUDG || 0 || 0 || 0 CLIMA || 10 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 25 || 0 || 1 ENV || 35 || 0 || 0 ESTAT || 12 || 0 || 0 FPI || 0 || 0 || 0 HOME || 1 || 0 || 0 INFSO || 1 || 0 || 0 JUST || 0 || 0 || 0 MARE || 0 || 0 || 0 MARKT || 3 || 0 || 0 MOVE || 24 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 46 || 0 || 1 SG || 0 || 0 || 0 TAXUD || 0 || 0 || 0 TRADE || 0 || 0 || 0 IŠ VISO: || 163 || 0 || 2 3. Išsami informacija apie komitetų veiklą Prie šios ataskaitos pridedamame darbiniame dokumente pateikiama išsami informacija apie atskirų komitetų veiklą 2011 m.; ši informacija suskirstyta pagal atitinkamus Komisijos padalinius. [1] OL L 55, 2011 2 28, p. 13. [2] 1999 m. birželio 28 d. Tarybos sprendimas 1999/468/EB (OL L 184, 1999 7 17, p. 23) su pakeitimais, padarytais Tarybos sprendimu 2006/512/EB (OL L 255, 2006 10 21, p. 4). [3] Išskyrus Reglamento dėl komiteto procedūros 7 straipsnyje išdėstytus labai išskirtinius atvejus. [4] Tačiau žr. 3 išnašą. [5] Išskyrus galutines daugiašales apsaugos priemones (Reglamento dėl komiteto procedūros 6 straipsnio 4 dalis). [6] OL C 206, 2011 7 12, p. 11. [7] Daugiau informacijos pateikiama http://ec.europa.eu/transparency/regexpert/faq.cfm?aide=2. [8] Komitetas balsuoja eiliniame komiteto posėdyje arba tinkamai pagrįstais atvejais laikydamasis rašytinės procedūros pagal Reglamento dėl komiteto procedūros 3 straipsnio 5 dalį. [9] Reikia pažymėti, kad konkrečiais metais nuomonių ir įgyvendinimo aktų/priemonių skaičius gali skirtis. Su tuo susijusios priežastys aiškinamos pridedamame tarnybų darbiniame dokumente. [10] OL C 183, 2011 6 24, p. 13.